Carcinus

Carcinus é un xénero de crustáceos decápodos braquiúros da familia dos portúnidos.

 Etimoloxía 

O nome Carcinus deriva do grego antigo καρκίνος (karkínos), "cangrexo".

 Taxonomía 
O xénero foi descrito en 1814 polo zoólogo e biólogo mariño inglés William Elford Leach e comprende tan só dúas especies:
 Carcinus aestuarii Nardo, 1847
 Carcinus maenas (Linnaeus, 1758)

A primeira delas é endémica do mar Mediterráneo, mentres que a segunda é unha importante especie invasora.

 Carcinus maenas 

miniatura|200px|Carcinus maenas.
Carcinus maenas é unha das 100 peores especies invasoras do mundo. Nativa do nordeste do océano Atlántico e o mar Báltico, colonizou hábitats similares en Australia, Suráfrica, Suramérica e as costas atlánticas e pacíficas de Norteamérica. Medra nunha ancha casca de até 90 mm e aliméntase dunha gran variedade de moluscos, anélidos e pequenos crustáceos, e pode potencialmente afectar a gran número de pescarías. A súa exitosa dispersión produciuse mediante unha variedade de mecanismos, tales como cascos de barcos, materiais de embalaxe, bivalvos trasladados para acuicultura e en madeiras á deriva.

 Carcinus aestuarii 

miniatura|200px|Carcinus aestuarii.
Carcinus aestuarii é unha especie propia do mar Mediterráneo.

É moi similar a C. maenas e está considerada por algúns sutores como unha subespecie dela.

Os dous taxa poden distinguirse pola parte dianteira da casca, entre os ollos, que é curto e dentada en C. maenas, e máis suave en C. aestuarii.

A diferenza de C. maenas, C. aestuarii só está implicada nunha invasión; a costa do Xapón foi invadida por un híbrido de ambas as especies.

 Notas 

 Véxase tamén 

 Bibliografía 
 Türkay, M. (2001): "Decapoda", en: Costello, M. J. et al. eds. (2001): European register of marine species: a check-list of the marine species in Europe and a bibliography of guides to their identification. Paris: Muséum national d'Histoire naturelle. Collection Patrimoines Naturels, 50. ISBN 2-85653-538-0.

 Outros artigos 
 Braquiúros
 Cangrexo
 Pleociemados

 Ligazóns externas 
 Carcinus en ADW.
 Carcinus en NCBI.

Categoría:Braquiúros